# मोबाइल फोन से सम्बन्धित नीति

## नीति

2020 से, सभी विक्टोरियाई सरकारी स्कूलों के लिए यह ज़रूरी है कि वे एक नई मोबाइल फोन नीति लागू करें। यह नीति यह आवश्यक बनाती है कि स्कूल लाए जाने वाले सभी मोबाइल फोन स्कूली कार्य-समय के दौरान स्विच ऑफ ऑफ रखें जाएँ और इन्हें सुरक्षित रूप से संभाल कर रखा जाए।

इस नीति का उद्देश्य निम्नलिखित प्रदान करना है:

* विद्यार्थियों के लिए अनुचित मोबाइल फोन के प्रयोग (साइबरबुलिंग – इंटरनेट पर डराने-धमकाने) और किन्हीं बाधाओं के बिना एक सुरक्षित परिवेश में शिक्षा-प्राप्त करना
* रिसेस और लंच-टाइम के दौरान एक दूसरे से सामाजिक मेल-जोल और शारीरिक गतिविधि के लिए अधिक अवसर।

अनुसंधान

नई मोबाइल फोन नीति इस अनुसंधान के आधार पर बनाई गई है जिसमें यह पता लगाया गया है कि मोबाइल फोन कक्षा में विघटन पैदा कर सकते हैं और स्कूलों में इनका दुरूपयोग हो सकता है। यह भी पता लगाया गया है कि कक्षाओं में मोबाइल फोन के अनियंत्रित प्रयोग से विद्यार्थियों की सोच-विचार करने, सीखने, याद रखने, ध्यान देने और भावनाओं को नियंत्रण में रखने की क्षमता कम होती है। इस अनुसंधान का सारांश (शिक्षा एवं प्रशिक्षण विभाग की वेबसाइट) [www.education.vic.gov.au](http://www.education.vic.gov.au) (mobile phones सर्च करें) पर उपलब्ध है।

आम सवाल

क्या विद्यार्थी मोबाइल फोन स्कूल ला सकेंगे?

विद्यार्थी स्कूल में मोबाइल फोन ला सकते हैं, परन्तु यह ज़रूरी है कि स्कूली कार्य-समय के दौरान मोबाइल फोन स्विच ऑफ हों और इन्हें सुरक्षित तौर पर संभाल कर रखा जाए। माता-पिता आवश्यकता पड़ने पर फिर भी स्कूल के कार्यालय के माध्यम से अपने बच्चों से संपर्क कर सकते हैं।

क्या प्रयोग के लिई अपवाद होंगे?

नई मोबाइल फोन नीति में कुछ अपवाद शामिल हैं। उदाहरणत:, यदि मोबाइल फोन का प्रयोग स्वास्थ्य समस्या का प्रबंध करने, या कक्षा में शिक्षा गतिविधि का समर्थन के लिए किया जाता है। टीचर कक्षा-आधारित शिक्षा संबंधी अपवाद की अनुमति दे सकते हैं। सभी अन्य अपवादों की अनुमति स्कूल के प्रिंसीपल द्वारा दी जानी चाहिए। अपवादों के बारे में और अधिक जानकारी आपकी संतान के स्कूल द्वारा प्रदान की जाती है।

यदि स्कूली समय के दौरान विद्यार्थियों के पास मोबाइन फोन पाया जाता है, तो इसके क्या परिणाम होंगे?

जो विद्यार्थी स्कूल पर अपने मोबाइल फोन का प्रयोग करते हैं, उनके साथ स्कूल की मौजूदा अनुशासनात्मक नीतियों के अनुरूप बर्ताव किया जाएगा। आपकी संतान का स्कूल आपको इससे सम्बन्धित और अधिक जानकारी दे सकता है।

क्या नई नीति में अन्य मोबाइल उपकरण शामिल हैं, जैसे कि स्मार्ट वॉच?

नई नीति वर्तमान में पहने जाने वाली टैक्नोलॉजी जैसे कि स्मॉर्ट वॉच और/या iPads पर लागू नहीं होती है। यदि ये उपकरण स्कूल लाए जाते हैं, तो इनपर नोटिफिकेशन स्विच ऑफ किए जाने चाहिए। स्कूल अपनी स्थानीय स्कूली नीति में ऐसे उपकरणों के प्रयोग पर प्रतिबंध लगाने का चयन कर सकता है।

## और अधिक जानकारी के लिए

अपनी संतान के स्कूल की अपनी स्थानीय मोबाइल फोन नीति देखने के लिए स्कूल से संपर्क करें।